**POSTUPAK NABAVE TEMELJEM PRAVILA O PROVEDBI POSTUPAKA NABAVA ZA NEOBVEZNIKE ZAKONA O JAVNOJ NABAVI**

**NAZIV PROJEKTA:** Poboljšanje konkurentnosti i učinkovitosti KUDELIĆ d.o.o. kroz IKT

**NAZIV NABAVE:** Nabava hardvera i softvera za unapređenje poslovnih procesa

**DATUM OBJAVE:** 04.03.2020.

**POZIV NA DOSTAVU PONUDA**

1. **OPĆI PODACI**
   1. Naziv naručitelja: KUDELIĆ društvo s ograničenom odgovornošću za proizvodnju, preradu i trgovinu
   2. Adresa: Bedenica 50/A, Bedenica
   3. Broj telefona/e-mail: +385 1 2043-831, [stefica@kudelic-bedenica.hr](mailto:stefica@kudelic-bedenica.hr)
   4. Kontakt osoba: Štefica Klak
2. **NAVOD O SUKOBU INTERESA**

Gospodarski subjekti s kojima je Naručitelj u sukobu interesa u smislu članka 76. i 77. Zakona o javnoj nabavi (NN 120/16) su:

1. OPG JOSIP KUDELIĆ, Beloslavec 1B, 10381 Bedenica
2. PROINDOMA d.o.o., Turkovčina 4, 10381 Bedenica
3. TROŠKO-GRADNJA d.o.o., Goranska 7, 10 000 Zagreb
4. S4YOURB d.o.o., Beloslavec 5A, 10381 Bedenica
5. IDEAL TRANSPORTI KM d.o.o., Beloslavec 5b, 10381 Bedenica
6. **OPIS PREDMETA NABAVE/TEHNIČKE SPECIFIKACIJE**

Predmet nabave je **nabava hardvera i softvera za unapređenje poslovnih procesa** u provedbi projekta „*Poboljšanje konkurentnosti i učinkovitosti KUDELIĆ d.o.o. kroz IKT“.* Tehničke specifikacije, kao i sve relevantne tehničke pojedinosti predmeta nabave navedeni su u Troškovniku, prilogu B koji je sastavni dio ovog Poziva na dostavu ponuda.

Predmet nabave nije podijeljen na grupe.

1. **TROŠKOVNIK SA TEHNIČKOM SPECIFIKACIJOM**

Ponuditelj je dužan popuniti troškovnik na izvornom predlošku (Prilog B), bez mijenjanja, ispravljanja i prepisivanja izvornog teksta. Ponuditelj mora ispuniti jediničnim cijenama sve stavke na način kako je to definirano u troškovniku. Ponuditelj izražava cijenu ponude u kunama (HRK) ili eurima (EUR). Cijena ponude piše se brojkama. U cijenu ponude bez poreza na dodanu vrijednost moraju biti uračunati svi troškovi i popusti. Cijena je nepromjenjiva tijekom trajanja ugovora.

Ako ponuditelj promijeni tekst ili količine ili ponudi robu sa manjim tehničkim svojstvima od tražene, ili ne popuni sve tražene stavke troškovnika, Naručitelj će ponudu smatrati neprihvatljivom i ponuda će biti isključena. Ponuditelj je dužan popuniti „**ponuđene tehničke specifikacije**“.

Budući da se pojedine stavke u Troškovniku nisu mogle dovoljno precizno i razumljivo opisati, upućuje se na određeni komercijalni proizvod isključivo kao primjer (uz oznaku “*ili jednakovrijedno*”), te se smatraju prihvatljivim ponude drugih proizvoda jednakih njima po specifikaciji i kvaliteti. Ponuditelj je dužan na za to predviđenim praznim mjestima Troškovnika, prema odgovarajućim stavkama navesti komercijalni proizvod koji nudi (proizvođač i/ili marka i/ili tip i/ili model). Proizvod koji je u određenoj troškovničkoj stavci naveden kao primjer smatrat će se ponuđenim, ako ponuditelj ne navede nikakav drugi proizvod na za to predviđenom mjestu stavke.

Troškovnik se nalazi u prilogu Poziva na dostavu ponuda.

1. **KRITERIJ ZA ODABIR PONUDE**

Kriterij za odabir ponude je **najniža cijena.**

Ponuda koja zadovoljava sve uvjete iz Poziva za dostavu ponuda i ima najnižu cijenu smatra se najpovoljnijom ponudom. Ako su dvije ili više valjanih ponuda jednako rangirane prema kriteriju za odabir ponude koji je najniža cijena, Naručitelj će kao najpovoljniju ponudu odabrati ponudu koja je zaprimljena ranije.

1. **ROK I MJESTO IZVRŠENJA PREDMETA NABAVE**

Krajnji rok izvršenja predmeta nabave je 15.12.2020. godine.

Mjesto isporuke je KUDELIĆ d.o.o., Bedenica 50/A, 10 381 Bedenica.

1. **ROK I ADRESA ZA DOSTAVU PONUDE**

Ponuda se dostavlja u zatvorenoj omotnici, osobno ili poštom, najkasnije **do 18.03.2020. do 10:00 h** na adresu: KUDELIĆ d.o.o., Bedenica 50/A, 10381 Bedenica.

1. **NAČIN I UVJETI PLAĆANJA**

Naručitelj će plaćanje izvršiti na poslovni račun odabranog ponuditelja, a u slučaju zajednice ponuditelja Naručitelj neposredno plaća svakom članu zajednice ponuditelja za onaj dio ugovora koji je on izvršio, ako zajednica ponuditelja ne odredi drugačije. U slučaju podugovaratelja naručitelj plaća neposredno svakom podugovaratelju za onaj dio ugovora koji je on izvršio.

Plaćanje će se vršiti na sljedeći način:

* 50% avansno, po potpisu ugovora, a nakon dostavljanja jamstva za uredno ispunjenje ugovora,
* 50%, po isporuci.

1. **TRAŽENA JAMSTVA**

Naručitelj od gospodarskih subjekata traži sljedeća jamstva:

1. **Jamstvo za uredno ispunjenje ugovora za slučaj povrede ugovornih obveza** – Odabrani ponuditelj je obvezan dostaviti Naručitelju, u roku od 8 (osam) dana od dana potpisa ugovora jamstvo za uredno ispunjenje Ugovora, u iznosu od 10% (deset posto) od ugovorene cijene (bez PDV-a), a u obliku bjanko zadužnice, solemnizirane od strane javnog bilježnika, s rokom važenja 30 dana od predviđenog datuma izvršenja predmeta Ugovora. Ukoliko dođe do produljenja roka ili povećanja ugovornog iznosa, odnosno zaključivanja dodatka ugovoru, iznos i rok valjanosti jamstva će se prilagoditi novonastaloj situaciji.
2. **Jamstvo za isporučene predmete nabave** - minimalni jamstveni rok za isporučene predmete nabave propisan je u Troškovniku, prilogu B koji je sastavni dio ovog Poziva na dostavu ponuda. Za stavke u Troškovniku za koje nije propisan minimalni jamstveni rok, ponuditelj nije dužan ponuditi jamstvo. Jamstveni rok počinje teči od dana isporuke/instalacije. Navedeni jamstveni rokovi predstavljaju ugovornu obvezu odabranog ponuditelja.
3. **UVJETI I ZAHTJEVI KOJE MORAJU ISPUNJAVATI POTENCIJALNI PONUDITELJI**

Naručitelj će isključiti ponuditelja iz postupka nabave:

1. Ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje

* u Republici Hrvatskoj, ako gospodarski subjekt ima poslovni nastan u Republici Hrvatskoj
* u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Gospodarski subjekt u ponudi dostavlja izjavu. Izjavu daje osoba po zakonu ovlaštena za zastupanje gospodarskog subjekta. Obrazac izjave nalazi se u prilogu C ovog Poziva.

Naručitelj od ponuditelja zahtijeva podnošenje sljedećih dokaza sposobnosti:

I. Naručitelj od ponuditelja zahtijeva dokaz o upisu u odgovarajući registar koji se vodi u državi njegova poslovnog nastana. Gospodarski subjekt u ponudi dostavlja izjavu. Izjavu daje osoba po zakonu ovlaštena za zastupanje gospodarskog subjekta. Obrazac izjave nalazi se u prilogu D ovog Poziva.

*U slučaju zajednice ponuditelja, svi članovi zajednice moraju dokazati da ne postoje razlozi isključenja (dostaviti prilog C) i moraju dokazati sposobnost (dostaviti prilog D).* *Ukoliko gospodarski subjekt namjerava dio ugovora o nabavi dati u podugovor jednom ili više podugovaratelja, svi podugovaratelji moraju dokazati da ne postoje razlozi isključenja (dostaviti prilog C) i moraju dokazati sposobnost (dostaviti prilog D).*

1. **NAVOD O DOKUMENTACIJI KOJU PONUDITELJ MORA DOSTAVITI**
2. Ponudbeni list (prilog A)
3. Troškovnik sa tehničkom specifikacijom (prilog B)
4. Izjavu (prilog C)
5. Izjavu (prilog D)

**12. POJAŠNJENJE I IZMJENA POZIVA NA DOSTAVU PONUDA**

Ako se tijekom objave ukaže potreba za izmjenom poziva na dostavu ponude (ako gospodarski subjekt zahtijeva dodatne informacije, objašnjenja ili izmjene u vezi s uvjetima iz poziva na dostavu ponuda tijekom roka za dostavu ponuda), ista će biti transparentno i istovremeno objavljena (i dostavljena, u slučaju kada je poziv na dostavu ponude poslan na više gospodarskih subjekata) kako bi svi gospodarski subjekti bili upoznati s izmjenom. Rok za dostavu ponude će se primjereno produljiti ako je rok za dostavu ponude kraći od 8 dana od dana objave izmjene.

**13. PREGLED I OCJENA PONUDA**

Nakon isteka roka za dostavu ponuda, Naručitelj će provjeriti sadržaj podnesenih ponuda, usporediti ih sa tehničkim specifikacijama i/ili opisom posla predmeta nabave te utvrditi jesu li ispunjeni svi propisani uvjeti nadmetanja.

Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, Naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da razjasne, upotpune ili dostave nužne informacije ili dokumentaciju u primjerenom roku ne kraćem od pet dana.

## 14. MOGUĆNOST IZMJENE UGOVORA U SLUČAJU NEPREDVIDLJIVIH OKOLNOSTI

U slučaju novonastalih uvjeta uzrokovanih nepredvidljivim okolnostima koje su nastupile nakon potpisa ugovora, te ako je ta promjena objektivno opravdana, naručitelj i odabrani ponuditelj će pristupiti izmjenama ugovora.

## 15. PREDSTAVKE

Ponuditelj može podnijeti predstavku ako smatra da je njegova ponuda trebala biti odabrana kao najbolja, ali je to onemogućeno zbog postupanja Naručitelja protivno odredbama ovog Poziva na dostavu ponuda zbog kojeg je:

* neopravdano isključen iz postupka nabave
* njegova ponuda neopravdano odbijena, ili
* evaluacija ponude protivna uvjetima i kriterijima poziva na dostavu ponuda i odredbama Postupaka nabave

Predstavka se podnosi u pisanom obliku u roku od osam (8) dana od dana primitka Odluke o odabiru ili Odluke o poništenju i obavijesti, Posredničkom tijelu razine 2 (PT2) na adresu:

Hrvatska agencija za malo gospodarstvo, inovacije i investicije, Ksaver 208, Zagreb

Podnositelj mora presliku predstavke dostaviti Naručitelju istovremeno sa slanjem predstavke PT2. Podnositelj mora u predstavci obrazložiti svoje navode. Podnošenje predstavke ne zaustavlja sklapanje ugovora o nabavi.

Podnositelj predstavke koji je pretrpio štetu zbog povreda Postupaka nabave ima mogućnost naknade štete pred nadležnim sudom prema općim propisima o naknadi štete.

**PRILOG A**

**PONUDBENI LIST**

**NARUČITELJ:** KUDELIĆ d.o.o., Bedenica 50/A, 10 381 Bedenica, OIB: 02312920864

**PREDMET NABAVE:** Nabava hardvera i softvera za unapređenje poslovnih procesa

**PONUDITELJ**

|  |  |
| --- | --- |
| Naziv ponuditelja |  |
| Adresa ponuditelja |  |
| OIB |  |
| Broj računa/IBAN |  |
| Navod o tome je li ponuditelj u sustavu poreza na dodanu vrijednost | DA NE |
| Kontakt podaci ponuditelja (ime i prezime, e-mail, telefon) |  |

**PODACI O CIJENI**

|  |  |
| --- | --- |
| Valuta (HRK ili EUR) |  |
| Cijena ponude bez poreza na dodanu vrijednost |  |
| Iznos poreza na dodanu vrijednost |  |
| Cijena ponude s porezom na dodanu vrijednost |  |

**PODACI O PODUGOVARATELJU/ČLANU ZAJEDNICE PONUDITELJA (ukoliko je primjenjivo)**

|  |  |
| --- | --- |
| Naziv i adresa podugovaratelja/člana zajednice ponuditelja |  |
| OIB |  |
| Opis/količina/postotni udio koji se daje u podugovor |  |

**Rok valjanosti ponude:** 45 dana od dana isteka roka za dostavu ponuda

U\_\_\_\_\_\_\_\_\_\_\_\_\_\_dana\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_

pečat i potpis

# PRILOG C

**IZJAVA PONUDITELJA**

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ime i prezime, adresa, osobni identifikacijski broj)*

kao po zakonu ovlaštena osoba za zastupanje gospodarskog subjekta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(naziv i sjedište gospodarskog subjekta, identifikacijski broj)*

**pod materijalnom i kaznenom odgovornošću izjavljujem da je**

Gospodarski subjekt ispunio obveze plaćanja dospjelih poreznih obveza i obveza za mirovinsko i zdravstveno osiguranje:

- u Republici Hrvatskoj, ako gospodarski subjekt ima poslovni nastan u Republici Hrvatskoj, ili

- u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

U \_\_\_\_\_\_\_\_\_\_\_\_\_\_\_\_\_\_\_\_\_dana\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

pečat i potpis

# 

# PRILOG D

**IZJAVA PONUDITELJA**

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ime i prezime, adresa, osobni identifikacijski broj)*

kao po zakonu ovlaštena osoba za zastupanje gospodarskog subjekta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(naziv i sjedište gospodarskog subjekta, identifikacijski broj)*

**pod materijalnom i kaznenom odgovornošću izjavljujem da je**

Gospodarski subjekt upisan u odgovarajući registar koji se vodi u državi našeg poslovnog nastana.

U \_\_\_\_\_\_\_\_\_\_\_\_\_\_\_\_\_\_\_\_\_dana\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

pečat i potpis